“พิธา” นำทีมอดีตส.ส.อนาคตใหม่ สมัครสมาชิกพรรค “ก้าวไกล”
"พิธา" นำทีม ส.ส. อดีตอนาคตใหม่ สมัครสมาชิกพรรค "ก้าวไกล" อย่างเป็นทางการ พร้อมเตรียมคัดเลือกหัวหน้า-กรรมการบริหารพรรคทันที
"พิธา" นำทีม ส.ส. อดีตอนาคตใหม่ สมัครสมาชิกพรรค "ก้าวไกล" อย่างเป็นทางการ พร้อมเตรียมคัดเลือกหัวหน้า-กรรมการบริหารพรรคทันที
14 มี.ค. 2563

ผู้สื่อข่าวรายงานว่า วันนี้ (14 มี.ค.63)​ นายพิธา ลิ้มเจริญรัตน์ พร้อมด้วย ส.ส. อดีตสมาชิกพรรคอนาคตใหม่ อาทิ นายวิโรจน์ ลักขณาอดิศร, นางสาวศิริกัญญา ตันสกุล, นายณัฐพงษ์ สืบศักดิ์วงศ์, นายสุรเชษฐ์ ประวีณวงศ์วุฒิ, นายเท่าพิภพ ลิ้มจิตรกร นายธัญญ์วาริน สุขะพิสิษฐ์ ได้เดินทางไปที่ทำการพรรคก้าวไกล ฝั่งธนบุรี เพื่อสมัครเข้าเป็นสมาชิกพรรคอย่างเป็นทางการ
โดยภายหลังเสร็จสิ้นการสมัครสมาชิกจะเป็นการประชุมวิสามัญใหญ่ประจำปีของพรรคก้าวไกลครั้งที่ 1 / 2563 โดยมีวาระเพื่อเลือกหัวหน้าพรรคและกรรมการบริหารพรรค พร้อมเปิดกับให้ประชาชนทั่วไปเข้ามาสมัครเป็นสมาชิกพรรคก้าวไกล อย่างเป็นทางการวันแรก
ทั้งนี้ โลโก้ของพรรคก้าวไกลมีลักษณะคล้ายสามเหลี่ยมเหมือนปุ่ม Forward หรือ ลูกศร ชี้ไปข้างหน้า และใช้สีส้มคล้ายกับโลโก้ของอดีตพรรคอนาคตใหม่
